Forslag til varslingsbrev i forbindelse med overgang til ny ansættelsesbekendtgørelse pr. 1. august 2016

Nedenstående brev er forslag til varslingsbrev til lærere i forbindelse med overgang til ny ansættelsesbekendtgørelse pr. 1. august 2015.

Der henvises til udkast til ny ansættelsesbekendtgørelse, der pr. 18. januar er sendt til høring.

Ifølge udkastet § 32 skal nuværende ansatte overgå til aflønning efter den ny ansættelsesbekendtgørelse efter varsling med det individuelle opsigelsesvarsel.

Hvis der varsles med udgangen af januar måned, er det muligt at overholde de varselsregler på max 6 mdr., der er gældende for nuværende. Enkelte har ansættelse fra før 1997 et opsigelsesvarsel på 1år, og her vil de nye vilkår først kunne være gældende fra 1. februar 2017.

Indholdet

Hensigten med varselsbrevet er at annoncere indførelsen af ny ansættelsesbekendtgørelse, som skal følges. Ligeledes er det hensigten

at anføre de væsentlige ændringer, som vil være gældende for den enkelte. Man kan således nøjes med at medtage de forhold, som i det enkelte tilfælde er aktuelle.

NB: Vær opmærksom på, at der i varselsbrevet opereres med et nyt undervisningstimespænd i overensstemmelse med FFD’s forslag til charter.

*FFD/ 19-01-2016*

Varslingsbrev

Til \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ den \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 *Højskolens navn*

Det varsles hermed, at du pr. 1. august 2016 ved ikrafttræden af ny ansættelsesbekendtgørelse overgår til de vilkår, der er beskrevet heri. (Hvis du har 1 års opsigelse, så vil overgangen til nye vilkår ske pr. 1. februar 2017). Idet der i øvrigt henvises til det udkast til ny ansættelsesbekendtgørelse, der for nuværende foreligger, vil ændringerne for dit vedkommende bl.a. betyde:

* Du vil blive indplaceret i et nyt basislønforløb, hvor din samlede løn vil være højere end den nuværende.
* Dit/dine nuværende ikke lovpligtige tillæg vil blive ændret. Dette vil dog ikke kunne medføre en reduktion af den samlede løn.
* Dit nuværende angivne årlige undervisningstimetal ophæves, og der vil i stedet blive fastsat/aftalt et undervisningstimetal i spændet 400-500 timer som skrives i kontrakten.
* Dit nuværende maksimale undervisningsugetal ophæves, og der vil blive fastsat/aftalt et nyt som skrives i kontrakten.
* Din reduktion i det årlige undervisningstimetal som følge af opnået alder på 60 år ophører og vil blive ændret til 175 arbejdstimer årligt til egen disposition. (Jf. ny AB § 18)

Efter godkendelse af endelig ansættelsesbekendtgørelse, vil ændringerne blive indarbejdet i ny udgave af ansættelseskontrakten.

Med venlig hilsen \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 Forstander

For modtagelsen \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 Dato Lærer